Vacanze romane

Vacanze romane ła ze na  canson dei Matia Bazar, scrita da Aldo Stellita par el testo (el cuałe, parò, el ghe ła ga fazesta firmar a Giancarlo Golzi par i deriti de ła SIAE) e da Carlo Marrale par ła mùzega. La ze stà publegada inte'l  1983 inte'l 45 giri Vacanze romane/Palestina (Ariston, AR 00943) e insarìa inte l'àlbunTango.

Intarpretada da ła voze de Antonella Ruggiero, conpanjada da'l ranzamento de Carlo Marrale, de Aldo Stellita e rełeta in ciave ełetrònega da Roberto Colombo ła ze una de łe canson pì conosùe dei Matia Bazar. 

La ze stà prezentada a ła 33ª edision de'l Festival de Sanremo e, séndose clasifegada a'l cuarto posto, ła se azudegà el Premio della Critica.

 Storia, conpozision  e ispirasion 
Inte'l marso 1981 el tastierista Piero Cassano el gaveva łasà ła formasion e el ze stà sostituìo da Mauro Sabbione fin a l'autun de'l 1983. Za inte l'àlbun Berlino, Parigi, Londra A se nota na zvolta muzegal de'l grupo: zbandonà el pop e łe tentasion progressive, emerze łe sonoridà ed i ritmi de ła mùzega ełetrònega.

El brano muzegal el ze stà de rotrua parché, a'l stiłe rétro dà da l'intarpretasion de Antonella Ruggiero, ze stà unìi i aranzamenti ełetròneghi, sensa el dòparo de łe ghitare, creando un brano ła cuała bełesa ła ze detarminada propio da l'incontro intrà ełementi sonori parentemente antitèteghi.

La canson ła reciama co nostalzìa i tenpi pasài de Roma («Roma, dove sei?»), sensa rifarimenti a un parìodo in partegołar. Infati el titoło el reciama el film omònemo zirà a Roma inte i ani Sincuanta, ma inte'l testo A ze anca evocàe do oparete dei primi deseni de'l Novesento, Il paese dei campanelli e La vedova allegra. A ze nominada anca La dolce vita de Federico Fellini, film che'l contava el stiłe de vita a Roma inte i ani '50, e Greta Garbo, atora hollywoodiana dei ani '30.

 Varsion dei Matia Bazar 
 Varsion orizenałe 
 Antonella Ruggiero – voze sołista, cori
 Mauro Sabbione – tastiera
 Carlo Marrale – sintetizador, cori
 Aldo Stellita – contrabaso ełètrego
 Giancarlo Golzi – parcusion, drum-machine

 Tabeła 
SołistaAnoAlbunAntonella Ruggiero1983TangoLaura Valente1995RadiomatiaSilvia Mezzanotte20002002Brivido caldoMessaggi dal vivoRoberta Faccani––
La tabeła ła trasunta łe varsion so àlbun rezistràe da tute łe sołiste de'l grupo.

 Varsion sołista de Antonella Ruggiero 
Inte'l 1997 l'istesa Antonella Ruggiero ła include do nove varsion de'l brano, ezeguìa insenbre a'l grupo dei Rhapsodjia Trio – afiancài, inte ła segonda varsion, da Madaski – che i cura anca l'aranzamento, inte'l só segondo àlbun da sołista Registrazioni moderne. El CD, che'l ze na rancura ndove Antonella ła reinterpreta, co ła cołaborazione de altri grupi, canson de l'època in cui ła jera stà ła voze dei Matia Bazar, el vien restanpà l'ano sucesivo e remasterizà inte'l 2006.

 Muzeghisti 
 Antonella Ruggiero – voze
 Rhapsodjia Trio
 Gian Pietro Marazza – fizarmònega
 Luigi Marone – ghitara
 Maurizio Dehò – viołìn

 Trase 
 Singoło 7" 
 LADO A

 LADO B

 Singoło 12" 
Testi de Giancarlo Golzi; mùzeghe de Carlo Marrale.

 LADO A

 Note 

 Linganbi foresti 
Categoria:P1651 lexesta da Wikidata
Categoria:Canson